b"\n_START_ARTICLE_\nEul\xc3\xa0lia Duran i Grau\n_START_SECTION_\nBiografia\n_START_PARAGRAPH_\nCatedr\xc3\xa0tica de filologia catalana a la Universitat de Barcelona des del 1977. Es doctor\xc3\xa0 en hist\xc3\xb2ria moderna per la Universitat de Barcelona el 1979 i s'ha especialitzat en l'estudi de la societat i la cultura del segle XVI als Pa\xc3\xafsos Catalans. Contragu\xc3\xa9 matrimoni amb l'editor, pol\xc3\xadtic i historiador de la literatura catalana Max Cahner i Garcia, matrimoni que el 1986 l'esgl\xc3\xa9sia declar\xc3\xa0 nul. El 1983 va guanyar el Premi Cr\xc3\xadtica Serra d'Or de recerca per Les germanies als Pa\xc3\xafsos Catalans. Ha escrit articles a les revistes Els Marges i L'Espill._NEWLINE_El 1987 ingress\xc3\xa0 a l'Acad\xc3\xa8mia de Bones Lletres de Barcelona i el 2006 va rebre la Creu de Sant Jordi. \xc3\x89s membre de l'Institut d'Estudis Catalans i s\xc3\xb2cia d'honor de l'Associaci\xc3\xb3 d'Escriptors en Llengua Catalana."